ایسراییل اوردوسو ایشغال آلتینداکی اوردون چایی‌نین باتی ساحلینده‌کی جنین قاچقین‌لار دوشرگه‌سینه سلاحلی اینسانسیز پیلوت‌سوز هاوا آراجی (سیها) ایله تشکیل ائتدیگی باسقیندا 5 فیلیسطین-لینی یارالاییب.
ایسراییل اوردوسون‌دان وئریلن یازیلی آچیقلامادا اوردو قوه‌لری‌نین جنین قاچقین‌لار دوشرگه‌سینده "عملیات" حیاتا کئچیردیگی بیلدیریلیب.
آچیقلامادا حادثه‌نین تفرروات‌لارینا یئر وئریلمه‌سه ده، فیلیسطین ساغلیق منبع‌لری باسقین زامانی 5 فیلیسطین‌لی‌نین گولله‌لرله یارالاندیغینی قئید ائدیب.
شاهیدلرین سؤزلرینه گؤره، باسقین زامانی فیلیسطین سلاحلی دسته‌لری ایله ایسراییل عسگرلری آراسیندا توققوشما باش وئریب.
دوشرگه‌یه بیر چوخ ایستیقامت‌دن باسقین ائدن ایسراییل قوه‌لری‌نین بؤلگه‌دن گئری چکیلمه‌یه باشلادیغی قئید ائدیلیب.
دیگر طرف‌دن، ایسراییل قوه‌لری ایشغال آلتینداکی اوردون چایی‌نین باتی ساحلینده بیری قادین اولماقلا 14 فیلیسطین-لینی نظارته گؤتوروب.
فیلیسطین‌لی اسیرلر جمعیتییندن وئریلن یازی‌لی آچیقلامادا نظارته آلینان فیلیسطین‌لی‌لر آراسیندا کئچمیش محبوس‌لارین دا اولدوغو بیلدیریلیب.
